
FIŞA POSTULUI


                                     
DENUMIREA POSTULUI: ELECTRICIAN DE INTRETINERE SI REPARATII

I. RELAȚII IERARHICE ȘI ORGANIZATORICE
Se subordonează: / Șefului serviciu Administrativ-achizitii –Inginerului de aparatura si dispozitie medicale 
Colaborează cu: Personalul medical și auxiliar din secțiile spitalului, personalul din subsolul tehnic, echipele de intervenție externă și firmele de mentenanță autorizate 
Reprezintă instituția: În limitele competențelor acordate de șeful ierarhic superior în raport cu problemele de exploatare curentă.
II. SCOPUL PRINCIPAL AL POSTULUI
Asigurarea funcționării continue, în condiții de maximă siguranță, a tuturor instalațiilor electrice (forță, iluminat, curenți slabi) și a echipamentelor nemedicale, concomitent cu supravegherea tehnică primară, exploatarea autorizată și monitorizarea stațiilor de fluide medicale (oxigen, aer, vacuum) și a sistemelor de ventilare/climatizare, pentru a proteja viața pacienților și a asigura desfășurarea optimă a actului medical.
III. CERINȚE  DE STUDII ȘI AUTORIZARE
 studii: medii/ profesionale de profil electrotehnic si certificat de calificare      
  Atestate speciale: 
constituie avantaj  deținerea autorizație ANRE valabilă (grad stabilit conform necesităților rețelei electrice a spitalului);
constituie avantaj detinerea unei certificări / instruiri formale documentate pentru exploatarea instalațiilor de fluide medicale și manipularea buteliilor de oxigen (eliberată de ISCIR, furnizor autorizat sau organism acreditat). În lipsa acesteia, salariatul are obligația de a parcurge instruirea specifică organizată de unitate înainte de repartizarea efectivă a sarcinilor legate de fluidele medicale;
   minim 1 an vechime în muncă;

IV. ATRIBUȚII SPECIFICE POSTULUI
1. Întreținerea și exploatarea instalațiilor electrice și de curenți slabi
Răspunde de buna funcționare și întreținerea instalațiilor electrice, de iluminat și prize, de detecție-semnalizare-avertizare incendiu, a iluminatului de siguranță și a rețelelor de curenți slabi din cadrul spitalului.
Execută lucrările de întreținere și reparații la instalațiile electrice de forță, iluminat și prize din toate sectoarele de activitate.
Urmărește permanent tabloul general de distribuție electrică al spitalului, verificând încărcătura pe faze și modul de comportare al sistemului de siguranțe al acestuia.
Verifică permanent, spre a fi în bună stare de funcționare în caz de avarii, grupul electrogen al spitalului și al secțiilor exterioare, în limitele competențelor sale tehnice de electrician. În caz de necesitate sau urgență majoră, anunță telefonic imediat șeful ierarhic și reprezentantul firmei de mentenanță autorizate.
Urmărește în mod continuu tabloul sinoptic P.S.I. și centrala de avertizare a incendiilor, iar în cazuri de necesitate ia primele măsuri de înlăturare a pericolului și anunță factorii responsabili.
Verifică periodic instalațiile electrice, de semnalizare și stingere incendii, iluminatul de siguranță și iluminatul hidranților exteriori, conform programului de verificări stabilit de către șefii ierarhici superiori.
Urmărește buna funcționare din punct de vedere electric a utilajelor din sectoarele vitale ale spitalului și secțiilor exterioare, în limitele competențelor sale, asigurând și securitatea echipamentelor nemedicale din sectorul său de activitate.
2. Supravegherea, manipularea și monitorizarea stațiilor de oxigen și fluide medicale  Este responsabil în cadrul programului de lucru de supravegherea, verificarea funcționării și exploatării stației de oxigen conform instrucțiunilor tehnice. Semnalează imediat orice abateri sau anomalii în funcționare către firma contractantă și către șeful ierarhic, fiind interzisă orice intervenție de reparație neautorizată.
Răspunde în cadrul programului de lucru de descărcarea, depozitarea și manipularea buteliilor de oxigen de uz medical, cu respectarea strictă a legislației naționale în vigoare, a protocoalelor interne și doar după obținerea instruirii/atestării specifice necesare pentru manipularea recipientelor sub presiune.
Asigură exploatarea zilnică în condiții de maximă siguranță, supravegherea tehnică continuă, întreținerea curentă și remedierea operativă a defecțiunilor minore strict în limita competențelor și autorizărilor sale profesionale la instalațiile de fluide medicale (oxigen, aer medical, vacuum).
Efectuează inspecția vizuală zilnică a stocatorului criogenic de oxigen medical, verificând presiunile de lucru și nivelul de gaz lichefiat. Monitorizează și raportează imediat apariția de înghețuri masive pe regulatoarele de presiune sau pe senzorii de linie [HTM 02-01].
Manevre de siguranță urgente: În caz de defecțiune masivă sau îngheț la o supapă de siguranță aflată în funcțiune, are obligația și dreptul (dacă este instruit/atestat) de a acționa exclusiv ventilul divertor (robinetul cu trei căi) pentru a izola supapa avariată și a trece fluxul pe supapa de rezervă funcțională [HTM 02-01]. Este strict interzisă blocarea supapelor cu dopuri sau strângerea forțată a arcului.
Verifică zilnic compresoarele de aer (fără ulei) și pompele de vacuum din cadrul Stației de Aer Medical și Vacuum. Efectuează purjarea manuală/automată a condensului din rezervoarele tampon și verifică indicatoarele de colmatare ale filtrelor [HTM 02-01].
Schimbă buteliile de oxigen sau protoxid de azot din rampele colectoare de rezervă/avarie când presiunea scade sub limita de regim, asigurând etanșeitatea perfectă a conexiunilor prin metodele autorizate.
Monitorizează permanent presiunile pe tablourile de alarmă de sector (Zone Valve Boxes) de pe holurile secțiilor [HTM 02-01]. Urmărește ca presiunea nominală la prize să fie menținută la 4,0 bar (cu o toleranță admisă de 3,2 - 4,8 bar).
Remediază pierderile minore de gaz de la prizele de perete din saloane, Bloc Operator și ATI și înlocuiește debitmetrele clinice defecte, exclusiv în limitele procedurilor tehnice permise personalului intern instruit.
Norme drastice anti-explozie: În timpul manipulării reductoarelor, buteliilor sau prizelor de oxigen, îi este strict interzis să aibă urme de ulei, vaselină minerală, grăsimi sau creme pe mâini, mănuși sau unelte, pentru a preveni combustia spontană ori explozia violentă.
3. Supravegherea stațiilor de ventilație, climatizare și tratare a aerului
Monitorizează funcționarea stațiilor de ventilare, climatizare și tratare a aerului din incinta unității sanitare. Verifică zilnic funcționarea ventilatoarelor, a motoarelor electrice și a curelelor de transmisie ale Centralelor de Tratare a Aerului (CTA).
Monitorizează pierderile de presiune pe treptele de filtrare (filtre grosiere, filtre de carbon și filtre HEPA). Înlocuiește filtrele de aer grosiere la intervalele stabilite în planul de mentenanță preventivă.
Verifică funcționarea trapelor de reîmprospătare a aerului și raportează imediat orice deviații de debit sau temperatură care pot vicia suprapresiunea obligatorie din sălile de operație.
4. Fluxul operațional, gestionarea avariilor și organizarea muncii                                                Întocmește Fișe de lucru pentru sarcinile repartizate și executate, pe care le prezintă șefului ierarhic superior pentru avizare, înainte de începerea lucrărilor. Ridică de la magazia atelierului materialele necesare execuției.
După terminarea lucrării, semnează Fișa de lucru la împuternicitul secției unde a executat lucrarea de întreținere-reparație și o predă ulterior șefului ierarhic superior.
Atunci când lucrează în tură, asigură înregistrarea defecțiunilor sesizate de secțiile din spital în Registrul special și le distribuie formațiilor de lucru, pe categorii de lucrări. Preia prompt și periodic din Registrul de defecțiuni problemele specifice și se ocupă de rezolvarea lor în timp util.
Participă activ la rezolvarea avariilor din cadrul unității și la restabilirea stării normale de lucru în spital, inclusiv în mod restrictiv la activitățile de asanare a subsolului tehnic. Intervenția în subsolul tehnic inundat se va realiza strict după scoaterea completă sub tensiune a tuturor circuitelor electrice din zonă și exclusiv cu asigurarea echipamentului individual de protecție (EIP) adecvat riscurilor biologice și electrice, conform normativelor SSM.
Acțiuni în caz de avarii multitiple: În caz de urgență majoră la rețelele de apă, gaze naturale, oxigen sau aer comprimat, acționează cu celeritate exclusiv pentru izolarea avariei (închiderea robineților generali de siguranță/avarie) și punerea zonei în siguranță, după care anunță imediat șefii direcți și dispeceratele firmelor specializate/autorizate pentru reparația propriu-zisă.
Intervine la echipamente și instalații strict în limitele competențelor și autorizărilor sale profesionale, în conformitate cu prevederile normelor și programele de întreținere specifice.
Își organizează locul de muncă astfel încât, prin activitatea desfășurată, să nu stânjenească sub nicio formă buna desfășurare a actului medical și siguranța pacienților.
La solicitarea șefilor ierarhici, are obligația de a prelua temporar sarcinile de serviciu ale colegilor cu aceeași calificare aflați în concediu de odihnă sau medical.
Semnalează din timp șefului direct necesarul de materiale tehnice pentru buna întreținere a sectorului încredințat.
Stabilește împreună cu șeful direct cauzele distrugerilor produse pe sectorul său de activitate.
În perioadele în care nu sunt solicitări active de intervenții de urgență, execută alte activități cu caracter tehnic conexe specialității sale (în limita competențelor sale profesionale), stabilite de conducere pentru utilizarea integrală și legală a timpului de muncă zilnic.
V. RESPONSABILITĂȚI PRIVIND GESTIUNEA ȘI DOTĂRILE
Utilizează sculele, aparatura de măsură și echipamentele din dotare în mod judicios și strict conform instrucțiunilor producătorului, având grijă să nu fie deteriorate.
Răspunde direct de păstrarea în stare de funcționare a mijloacelor fixe și a obiectelor de inventar din dotarea atelierului, asigurându-se că acestea nu sunt deteriorate, pierdute sau folosite în scopuri personale.
Responsabilităţi privind sistemul de management al calităţii: 
 -Să cunoască şi să respecte documentele Sistemului de Management de Calitate aplicabile în activitatea depusă; 
 -Să participe activ la realizarea obiectivelor generale de calitate stabilite de managementul de calitate si a obiectivelor specifice locului de muncă. 

Atribuţii şi obligaţii în conformitate cu prevederile Legii nr.319/2006 – Legea Securităţii şi Sănătăţii în Muncă:
 -Să îşi însuşească şi să respecte normele de Securitate si Sănătate în Muncă şi măsurile de aplicare a acestora şi să participe la procesul de instruire conform Planului anual şi a tematicii aprobate de către angajator;
 -Să îşi desfăşoare activitatea, în conformitate cu pregătirea şi instruirea sa, precum şi cu instrucţiunile primite din partea angajatorului, astfel încât să nu expună la pericol de accidentare sau îmbolnăvire profesională atât propria persoană, cât şi alte persoane care pot fi afectate de acţiunile sau omisiunile sale în timpul procesului de muncă; 
 -Să utilizeze corect aparatura, uneltele, substanţele periculoase, maşinile, echipamentele de transport şi alte mijloace din dotare puse la dispoziţia sa; 
 -Să utilizeze corect echipamentul individual de protecţie acordat şi, după utilizare, să îl înapoieze sau să îl pună la locul destinat pentru păstrare; 
 -Să comunice imediat angajatorului şi/sau angajatilor desemnaţi orice situaţie de muncă, despre care are motive întemeiate să o considere un pericol pentru securitatea şi sănătatea angajatilor, precum şi orice deficienţă a sistemelor de protecţie; 
 -Să aducă la cunoştinţă conducătorului locului de muncă şi/sau angajatorului accidentele suferite atât de propria persoană cât şi de alte persoane participante la procesul de muncă în cel mai scurt timp posibil;
 -Să coopereze, atât timp cât este necesar, cu angajatorul şi/sau cu angajatii desemnaţi, pentru a permite angajatorului să se asigure că mediul de muncă şi condiţiile de lucru sunt sigure şi fără riscuri pentru securitate şi sănătate, în domeniul său de activitate cât şi pentru realizarea oricăror măsuri şi cerinţe dispuse de către inspectorii de muncă şi inspectorii sanitari pentru protecţia securităţii şi sănătăţii angajatilor;
 -Să nu procedeze la scoaterea din funcţiune, la modificarea, schimbarea sau înlăturarea arbitrară a dispozitivelor de securitate proprii, în special ale maşinilor, aparaturii, uneltelor, instalaţiilor tehnice şi clădirilor şi să utilizeze corect aceste dispozitive;
 -Să dea relaţiile solicitate de organele de control şi de cercetare în domeniul Securităţii şi Sănătăţii în Muncă.
 -Să respecte măsurile şi sarcinile pe care le are în cadrul Structurilor pentru Managementul Situaţiilor de Urgenţă,
 -Să respecte întocmai Deciziile managerului referitoare la prevenirea Situaţiilor de Urgenţă. 
-Să desfăşoare activitatea în aşa fel încât să nu expună la pericol de accidentare sau îmbolnăvire             profesională atât persoana proprie cât şi pe celelalte persoane participante la procesul de muncă;
- Îsi însușește si respecta prevederile Legii nr. 307/2006 privind apararea impotriva incendiilor ;
- Să nu consume bauturi alcoolice sau substante și medicamente cu efect similar, ori să faciliteze săvârșirea acestor fapte în timpul programului de lucru;
 - Participă la instructajele privind securitatea şi sănătatea muncii, PSI, protecţia muncii, situaţii de urgenţă, prevenirea şi controlul infecţiilor nosocomiale şi răspunde de însuşirea şi aplicarea acestora;
 - Sesizeaza şeful ierarhic asupra oricărei probleme ivite pe parcursul derulării activităţii;

VI. OBLIGAŢII PE LINIA SSM
- să desfăşoare activitatea în aşa fel încât să nu expună la pericol de accidentare sau îmbolnăvire profesională atât persoana proprie cât şi pe celelalte persoane participante la procesul de muncă
- să verifice starea tehnică a mijloacelor tehnice (uneltelor, sculelor) cu care se lucrează;
- să nu înceapă lucrului fără luarea tuturor măsurilor de securitate a muncii;
- să participe la instruirea pe linia protecţiei muncii;
- sa comunice imediat sefilor ierarhici si/sau cu persoana desemnata orice situatie de munca despre care au motive intemeiate sa o considere un pericol pentru securitatea si sanatatea lucratorilor, precum si orice deficienta a  sistemelor de protectie;
- îsi însușește si respecta  normele de securitate si sanatate in munca prevazute în Legea nr. 319/ 2006, cu modificarile și completarile ulterioare, normele de aplicare a acesteia;
- îsi însușește si respecta prevederile Legii nr. 307/2006 privind apararea impotriva incendiilor ;

Respectă cu strictețe normele de securitate și sănătate în muncă, normele PSI și instrucțiunile specifice lucrului în mediu spitalicesc și cu instalații sub tensiune/presiune.
Poartă în mod obligatoriu echipamentul individual de protecție (EIP) din dotare (încălțăminte electroizolantă, mănuși de protecție, salopetă etc.) în timpul executării tuturor lucrărilor.
Are dreptul și obligația de a refuza executarea oricărei dispoziții care încalcă normele de securitate sau care îi depășește competența legală și profesională, dacă aceasta îi pune în pericol viața sau integritatea corporală proprie ori a altor persoane.


[bookmark: _GoBack]VII.  ATRIBUȚII PRIVIND PROTECȚIA DATELOR CU CARACTER PERSONAL:

 - să păstreze in conditii stricte parolele si mijloacele tehnice de acces la datele cu caracter personal pe care le prelucrează in virtutea atribuțiilor sale de serviciu;
- să manipuleze datele cu caracter personal stocate pe suport fizic la care are acces cu cea mai mare precauție, atât in ce priveste conservarea suporturilor, cât si in ce priveste depunerea lor in locurile si in condițiile stabilite in procedurile de lucru;
- să nu divulge datele cu caracter personal la care are acces, atât in mod nemijlocit cât si, eventual, in mod mediat, cu exceptia situatiilor in care comunicarea datelor cu caracter personal se regăseste in atributiile sale de serviciu sau a fost autorizată de către superiorul sau ierarhic;
- să nu copieze pe suport fizic niciun fel de date cu caracter personal disponibile in sistemele informatice ale spitalului, cu excepția situatiilor in care această activitate se regăseste in atributiile sale de serviciu sau a fost autorizată de către superiorul sau ierarhic;
- să nu transmita pe suport informatic si nici pe un altfel de suport date cu caracter personal către sisteme informatice care nu se afla sub controlul spitalului sau care sunt accesibile in afara spitalului.

 În funcţie de nevoile specifice ale unităţii salariatul se obligă să îndeplinească şi alte sarcini repartizate de conducerea unităţii în condiţiile legii.

Fișa postului este valabilă pe întreaga perioadă de desfășurare a contractului de muncă, putând fi reînnoita în cazul apariției unor noi reglementări legale sau ori de câte ori este necesar.
Anexă la Contractul individual de muncă nr.  din 
Condiţii privind sănătatea şi securitatea în muncă potrivit Legii nr.319/2006.
Salarizarea şi alte drepturi salariale - Legea - cadru 153 din 2017
  Timpul de lucru: 8 ore, conform graficului de lucru.
Criterii de evaluare: sunt precizate în fisa de evaluare  conform sarcinilor specificate in fisa postului

Luat la cunoștință de către angajat:

Nume și prenume: ________________________
Semnătura: _____________________________
Data: ____ / ____ / ________
Aprobat de (Șef Ierarhic / Manager):

Nume și prenume: ________________________
Semnătura: _____________________________
Data: ____ / ____ / ________
